Δήμος Ν.Σμύρνης

Ο ΓΙΑΝΝΗΣ ΤΟΛΙΟΣ ΣΤΗΝ ΔΗΜΟΤΙΚΗ ΒΙΒΛΙΟΘΗΚΗ
2025-10-09 19:00 - 21:00 (Europe/Athens)
Το βιβλίο του Γιάννη Τόλιου “Αναζητώντας ελπιδοφόρους ορίζοντες – Πολιτικές μαρτυρίες στο δρόμο προς… το “ιστορικά αναγκαίο”, (Εκδόσεις Άπαρσις) παρουσιάζεται την Πέμπτη 9 Οκτωβρίου, ώρα 19:00, στην Δημοτική Βιβλιοθήκη Νέας Σμύρνης (Αϊδινίου 28)
Το βιβλίο συνίσταται σε “πολιτικές μαρτυρίες” με επίκεντρο κρίσιμα πολιτικά γεγονότα στην Ελλάδα, σε συνδυασμό με την δράση της Αριστεράς στη διάρκεια περίπου εξήντα χρόνων, καθώς και σε βιωματικές εμπειρίες του συγγραφέα από την ενεργητική συμμετοχή του σε αυτά.
Για το βιβλίο θα μιλήσουν οι:
Αναστασία Σταυροπούλου, Δικηγόρος, μέλος Δ.Σ. του Δικηγορικού Συλλόγου Αθήνας
Δημήτρης Πατέλης, Καθηγητής Φιλοσοφίας στο Πολυτεχνείο Κρήτης
Νίκος Στραβελάκης, Οικονομολόγος – Πανεπιστημιακός, Τμήμα Οικονομικής Επιστήμης ΕΚΠΑ
Γιάννης Τόλιος, συγγραφέας.
Την παρουσίαση θα συντονίσει ο Γιάννης Καλλιντεράκης, ηλεκτρολόγος-μηχανικός.
Θα παραστεί και θα χαιρετίσει ο Δήμαρχος Νέας Σμύρνης Γιώργος Κουτελάκης

ΑΝΑΒΟΛΗ:2o ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2025-10-06 20:30 - 22:30
Ένας νέος πολιτιστικός θεσμός επανέρχεται για δεύτερη χρονιά στη Νέα Σμύρνη. Πρόκειται για το 2ο Φεστιβάλ Χορωδιών που θα πραγματοποιηθεί την Δευτέρα 6 Οκτωβρίου στο Άλσος. Με το Φεστιβάλ Χορωδιών ολοκληρώνεται και ο δεύτερος των Ιωνικών Γιορτών 2025.
Στο Φεστιβάλ Χορωδιών συμμετέχουν:
* Η μικτή Χορωδία Ενηλίκων του Δήμου Αγίας Παρασκευής υπό την διεύθυνση του Χρήστου Κουτσονίκα
* Η Γυναικεία Χορωδία Παλαιού Φαλήρου “Νηρηίδες” υπό την διεύθυνση της Κατερίνας Βασιλικού
* Η Μεικτή Χορωδία Ενηλίκων Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου
* Η Δημοτική Χορωδία Νέας Σμύρνης “Ιωνικές Φωνές” υπό την διεύθυνση του Γεώργιου Ζιάκα

Ώρα έναρξης 20:30
Είσοδος ελεύθερη

Η ΕΝΩΣΗ ΠΟΝΤΙΩΝ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-05 20:30 - 22:30
«Οι Τέσσερις εποχές στον Πόντο» από την Ένωση Ποντίων «Η Μαύρη Θάλασσα».
Ελάτε όλοι να ζήσετε από κοντά ένα λαογραφικό, μουσικοχορευτικό ταξίδι με τους μουσικούς: Γ. Φωτιάδη, Γ. Καζαντζίδη, Φ. Κοζυράκη, Φ. Πουρπουτίδη, Δ. Κανάκη Χρυσοχοΐδου, των χορευτικών ομάδων και της χορωδίας της Ένωσης. Το δρώμενο επιμελείται η κ. Ράνια Χρυσοχοΐδου.

Ώρα έναρξης: 20:30
Είσοδος ελεύθερη

Ο ΜΟΡΦΩΤΙΚΟΣ ΣΥΛΛΟΓΟΣ ΑΝΕΜΩΤΙΣΙΩΝ ΛΕΣΒΟΥ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-04 20:30 - 22:30
Οι εκδηλώσεις Παράδοσης και Τοπικών Συλλόγων της Νέας Σμύρνης, συνεχίζονται αύριο Σάββατο 4 Οκτωβρίου στο Θέατρο Άλσους, με το μουσικοχορευτικό δρώμενο «Απ΄ τις αυλές τις Ανεμωτιάς ως τα γιασεμιά της Σμύρνης».Οι ψίθυροι της μνήμης γίνονται τραγούδια, αλλά και βήματα χορού. Ο Μορφωτικός Σύλλογος Ανεμωτισίων Λέσβου υφαίνει μελωδίες και ρυθμούς που ενώνουν τη Λέσβο με τη Μικρά Ασία, εκεί όπου η καρδιά του Αιγαίου Πελάγους χτυπάει ακόμα με δύναμη. Ελάτε να τους απολαύσετε!

Ώρα έναρξης: 20:30Είσοδος ελεύθερη

Η ΕΝΩΣΗ ΚΡΗΤΩΝ ΝΕΑΣ ΣΜΥΡΝΗΣ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΟΓΩΝ
2025-10-03 20:30 - 22:30
Την μουσικοχορευτική παράσταση «Κάθε τόπος κι άλλο ζάλο» στο θέατρο Άλσους παρουσιάζει η Ένωση Κρητών Νέας Σμύρνης αύριο Παρασκευή 3 Οκτωβρίου στο πλαίσιο των εκδηλώσεων Παράδοσης & Τοπικών Συλλόγων.
Με μια σπουδαία παρέα χορευτών από τα τμήματα της Ένωσης, μαζί με εξαιρετικούς μουσικούς, μικροί και μεγάλοι θα έχουν την ευκαιρία να ταξιδέψουν σε διάφορα χωριά της Κρήτης, να βιώσουν την παράδοση και να απολαύσουν τη μαγεία τους μέσα από μια αναπαράσταση γλεντιού στο καφενείο της πλατείας!

Ώρα έναρξης: 20:30
Είσοδος ελεύθερη

ΗΜΕΡΙΔΑ ΓΙΑ ΤΗΝ ΥΠΟΓΟΝΙΜΟΤΗΤΑ ΚΑΙ ΤΟ ΔΗΜΟΓΡΑΦΙΚΟ ΠΡΟΒΛΗΜΑ
2025-10-03 18:30 - 20:30
Ημερίδα με θέμα «Υπογονιμότητα & Δημογραφικό Πρόβλημα» διοργανώνεται την Παρασκευή 3 Οκτωβρίου στο πλαίσιο της 6ης «Εβδομάδας Υγείας & Πρόληψης» που διοργανώνει η Κοινωνική Υπηρεσία του Δήμου Νέας Σμύρνης.Για το θέμα θα μιλήσουν ο Γιώργος Πατούλης, Πρόεδρος Ιατρικού Συλλόγου Αθήνας και Πρόεδρος του ΕΔΔΥΠΠΥ και ο Κωνσταντίνος Πάντος, Μαιευτήρας-Γυναικολόγος.Η εκδήλωση θα πραγματοποιηθεί, στον Δημοτικό Πολυχώρο «Γαλαξίας», ώρες 18:30 – 20:30

Είσοδος ελεύθερη

ΠΑΡΑΣΤΑΣΗ ΓΙΑ ΤΟΝ ΕΛΛΗΝΙΚΟ ΚΙΝΗΜΑΤΟΓΡΑΦΟ ΑΠΟ ΤΟΝ ΕΡΥΘΡΟ ΣΤΑΥΡΟ ΝΕΑΣ ΣΜΥΡΝΗΣ (ΑΝΑΒΟΛΗ)
2025-10-02 20:30 - 22:30
Το μουσικοχορευτικό πρόγραμμα «Από το πανί στη σκηνή»! παρουσιάζει στο Άλσος ο Ερυθρός Σταυρός Νέας Σμύρνης στο πλαίσιο των εκδηλώσεων Παράδοσης & Τοπικών Συλλόγων.Η εκδήλωση είναι βασισμένη στον παλιό ελληνικό κινηματογράφο και παρουσιάζεται με τρόπο τέτοιο, ώστε να θυμηθούν οι παλιοί και να μάθουν οι νεότεροι.
Μικροί και μεγάλοι Ερυθροσταυρίτες ενώνονται στη σκηνή και χορεύουν σε μουσική γνώριμη και αγαπημένη από γνωστές, ελληνικές ταινίες. Η πρόσκληση και το κάλεσμα του Ερυθρού Σταυρού Ν. Σμύρνης απευθύνεται σε όλους όσους θέλουν να απολαύσουν τα ζωντανά και δρώντα αυτά στοιχεία από το παλιό, καλό, Ελληνικό σινεμά!

Ώρα έναρξης: 20:30
Είσοδος ελεύθερη

ΝΕΟΣ ΚΥΚΛΟΣ ΣΕΜΙΝΑΡΙΩΝ ΓΙΑ ΓΟΝΕΙΣ ΣΤΗΝ ΕΘΝΙΚΗ ΣΤΕΓΗ
2025-10-02 18:30 - 20:30
Ξεκινά την Πέμπτη 2 Οκτωβρίου ο νέος Κύκλος Σεμιναρίων Γονέων Παιδιών Προσχολικής Ηλικίας στην Εθνική Στέγη (Βάρνης 1). Η πρώτη συνάντηση με θέμα «Διευκολύνοντας την μετάβαση και την προσαρμογή του παιδιού από το σπίτι στον παιδικό σταθμό» θα πραγματοποιηθεί στις 18:30Στόχος των σεμιναρίων είναι να βοηθηθούν οι γονείς στο να διαχειρίζονται καλύτερα ζητήματα της καθημερινότητας τους που σχετίζονται τόσο με τον γονεϊκό τους ρόλο, όσο και με το ίδιο το παιδί και την ψυχοσυναισθηματική του ανάπτυξη.Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης ”ΗΛΙΟΣ”
Είσοδος ελεύθερη.

ΗΜΕΡΙΔΑ ΓΙΑ ΤΗΝ ΑΝΑΓΝΩΡΙΣΗ ΚΑΙ ΔΙΑΧΕΙΡΙΣΗ ΕΡΓΑΣΙΑΚΟΥ ΑΓΧΟΥΣ
2025-10-02 11:00 - 13:00
Ημερίδα με θέμα «Αναγνώριση και διαχείριση εργασιακού άγχους» διοργανώνεται την Πέμπτη 2 Οκτωβρίου στο πλαίσιο της 6ης «Εβδομάδας Υγείας & Πρόληψης» που διοργανώνει η Κοινωνική Υπηρεσία του Δήμου Νέας Σμύρνης.
Για το θέμα θα μιλήσουν οι Εύα Κορομηλά, Μάρθα Κουτσογιαννούλη, Ελπινίκη Κοιλού και Έλλη Κούβαρη από το Κέντρο Ημέρας Εργαζομένων Πειραιά.
Η εκδήλωση θα πραγματοποιηθεί, στον Δημοτικό Πολυχώρο «Γαλαξίας», ώρες 11:00-13:00

Είσοδος ελεύθερη

ΗΠΕΙΡΩΤΙΚΟ ΚΛΑΡΙΝΟ ΣΤΙΣ ΕΚΔΗΛΩΣΕΙΣ ΠΑΡΑΔΟΣΗΣ & ΤΟΠΙΚΩΝ ΣΥΛΛΓΩΝ
2025-10-01 20:30 - 22:30
Με την ένωση Ηπειρωτών Ν. Σμύρνης-Π. Φαλήρου συνεχίζονται οι Ιωνικές Γιορτές, αύριο Τετάρτη, 1/10, στο Θέατρο Άλσους. «Η Τιτάνη» παρουσιάζει μια μουσικοχορευτική εκδήλωση «Ο ρόλος του κλαρίνου στην Ήπειρο», αφιερωμένη στον αείμνηστο μουσικό της Ελληνικής παραδοσιακής μουσικής, τον αξιομνημόνευτο δεξιοτέχνη του κλαρίνου, Πετρολούκα Χαλκιά.Το κλαρίνο, το κυρίαρχο όργανο στην Ηπειρωτική μουσική, αποτελεί έναν από τους αντιπροσωπευτικούς συντελεστές που χαρακτηρίζει το δημοτικό τραγούδι τα τελευταία διακόσια χρόνια περίπου, και είναι άρρηκτα συνδεδεμένο τόσο με χαρές όσο και με λύπες, του Ελληνικού και δη του Ηπειρώτικου λαού.

Ώρα έναρξης: 20:30Είσοδος ελεύθερη

OTAGO-Πρόγραμμα Πρόληψης Πτώσεων για την Τρίτη Ηλικία
2025-09-30 11:00 - 13:00

ΟΙ "ΚΑΤΣΙΚΟΚΛΕΦΤΕΣ" ΚΑΙ Ο ΣΥΛΛΟΓΟΣ ΙΜΒΡΙΩΝ ΣΤΟ ΘΕΑΤΡΟ ΑΛΣΟΥΣ
2025-09-29 20:30 - 22:30
Το θεατρικό έργο του σκηνοθέτη Νίκου Κοιλού «Κατσικοκλέφτες» παρουσιάζει ο Σύλλογος Ιμβρίων την Δευτέρα 29 Σεπτεμβρίου στο Άλσος στο πλαίσιο των Ιωνικών Γιορτών με τις εκδηλώσεις Παράδοσης & Τοπικών Συλλόγων.
Η θεατρική-μουσικοχορευτική παράσταση θα πραγματοποιηθεί με συντελεστές από τη θεατρική ομάδα του Συλλόγου. Το έργο είναι εμπνευσμένο από τη λαϊκή παράδοση της Ίμβρου και ντυμένο με την Ιμβριωτική ντοπιολαλιά. Στην εκδήλωση θα παρουσιαστούν και τα τμήματα παραδοσιακών χορών του Συλλόγου.
Ώρα έναρξης: 20:30
Είσοδος ελεύθερη

Διακοπή καπνίσματος - Επιτυχία ζωής
2025-09-29 18:30 - 20:30
Ενημερωτική εκδήλωση της Κοινωνικής Υπηρεσίας με τίτλο: “Διακοπή καπνίσματος – Επιτυχία ζωής”
Θα μιλήσει ο Ιατρός – Πνευμονολόγος Αναστάσιος Τσάτσος
Η εκδήλωση πραγματοποιείται στο πλαίσιο της 6ης Εβδομάδας Υγείας και Πρόληψης Δευτέρα 29 Σεπτεμβρίου στις 6:30μμ στον Πολυχώρο “Γαλαξίας” στην Πλατεία Νέας Σμύρνης.

2o YOUTH FESTIVAL: ΤΟ ΡΑΝΤΕΒΟΥ ΤΩΝ ΝΕΩΝ ΤΗΣ ΠΟΛΗΣ
2025-09-27 19:00 - 2025-09-28 23:00
Με τον ενθουσιασμό της νεανικής δημιουργίας θα πλημμυρίσει το Άλσος στις 27 και 27 Σεπτεμβρίου καθώς η Νέα Σμύρνη υποδέχεται το 2ο YOUTH FESTIVAL.Το ραντεβού των νέων της πόλης που πλέον έχει γίνει θεσμός, επανέρχεται εμπλουτισμένο, ανανεωμένο, ακόμα πιο δυναμικό.Το 2o YOUTH FESTIVAL αυτή την χρονιά θα αναπτυχθεί σε δύο σκηνές και συμμετέχουν οι καλλιτέχνες:
ΣΑΒΒΑΤΟ 27 ΣΕΠΤΕΜΒΡΙΟΥ* Τέχνη Χρω* Τερραμύδια* Σωτήρης Γαλαίος* Μάνος Χαμπίδης* Μύρτιλο & Friends* Black Unit (Χορός)* Codasicks* Lost Libe* Έξω Φρενών
ΚΥΡΙΑΚΗ 28 ΣΕΠΤΕΜΒΡΙΟΥ* Αλεξάνδρα Πολυχρονοπούλου* Κλείσε τα Φώτα* Bandaloud* 24/7 Twenty Four Seven* Dark Cherry* Empty Minds* M έψιλον* Lionder

Ώρα έναρξης: 19:00

ΕΙΣΟΔΟΣ ΕΛΕΥΘΕΡΗ

ΔΗΜΗΤΡΗΣ ΖΕΡΒΟΥΔΑΚΗΣ - ΜΕΛΙΝΑ ΚΑΝΑ
2025-09-26 21:00 - 23:00
Η αγάπη για τη μουσική που δημιουργεί την έμπνευση, το όραμα, το σμίξιμο και τη χαρά είναι η κινητήριος δύναμη για να ενωθούν και φέτος δύο δυνατές φωνές ο Δημήτρης Ζερβουδάκης και η Μελίνα Κανά.
Με αφετηρία τα τραγούδια της μακροχρόνιας διαδρομής τους και εκείνα που αγάπησαν και τους έχουν καθορίσει, δημιουργούν ένα κοινό αντάμωμα στον χώρο και στον χρόνο.
Ο Δημήτρης Ζερβουδάκης, ένας από τους πιο σημαντικούς τραγουδοποιούς με τραγούδια σταθμούς στην ελληνική μουσική σκηνή και η Μελίνα Κανά, καταξιωμένη ερμηνεύτρια των σπουδαιότερων από τους σύγχρονους δημιουργούς, ενώνονται φέτος με έναν κοινό στόχο, τα τραγούδια να γίνουν σημείο συνάντησης τόσο για τους ίδιους όσο και για μας που ταξιδεύουμε αντλώντας δύναμη και αισιοδοξία, μέσα από τη μουσική.

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

ΜΕ ΕΘΕΛΟΝΤΙΚΗ ΑΙΜΟΔΟΣΙΑ ΞΕΚΙΝΑ Η ΕΒΔΟΜΑΔΑ ΥΓΕΙΑΣ & ΠΡΟΛΗΨΗΣ ΤΟΥ ΔΗΜΟΥ ΝΕΑΣ ΣΜΥΡΝΗΣ
2025-09-26 10:00 - 2025-09-27 13:00
Με την 58η Τακτική Εθελοντική Αιμοδοσία ξεκινά την Παρασκευή 26 Σεπτεμβρίου η Εβδομάδα Υγείας & Πρόληψης που διοργανώνει η Κοινωνική Υπηρεσία του Δήμου Νέας Σμύρνης
Η αιμοδοσία πραγματοποιείται σε συνεργασία το Γενικό Νοσοκομείο Ασκληπιείο Βούλας και θα γίνει την Παρασκευή 26 και το Σάββατο 27 Σεπτέμβριου, ώρες 10:00-13:00 στον Δημοτικό Πολυχώρο “Γαλαξίας” κατόπιν ραντεβού.
Οι αιμοδότες θα μπορούν να κλείνουν το ραντεβού τους στο τηλέφωνο 213 2025941 ή μέσω e-mail: ygeia@neasmyrni.gr
Στην δράση συνεργάζονται:
• Ο Σύλλογος Υπαλλήλων του Δήμου Νέας Σμύρνης
• Ο Σύλλογος Αθλουμένων Φίλων Άλσους – ΣΑΦΑΝΣ
• Το Περιφερειακό Τμήμα Νέας Σμύρνης Ελληνικού Ερυθρού Σταυρού
• Ο Ροταριανός Όμιλος Νέας Σμύρνης
• Η Ομάδα Εθελοντών «Ενεργός Δράση»
• Ο Σύλλογος Ιμβρίων
• Ο Σύλλογος Τενεδίων «Ο Τέννης»
• Ο Πολιτιστικός Σύλλογος «Αιολίδα»
• Η Ένωση Ποντίων «Μαύρη Θάλασσα»
• Οι Σύλλογοι Γονέων & Κηδεμόνων του 1ου και 5ου Δημοτικού και του 1ου Γυμνασίου και Λυκείου Νέας Σμύρνης.

ΜΕ ΠΡΟΒΟΛΗ ΤΑΙΝΙΑΣ ΟΛΟΚΛΗΡΩΝΕΤΑΙ ΤΟ ΦΕΣΤΙΒΑΛ "ΜΙΚΗΣ ΘΕΟΔΩΡΑΚΗΣ"
2025-09-25 21:00 - 23:00
Με την προβολή της ταινίας “Μίκης Θεοδωράκης – Ο συνθέτης των ποιητών και των οραμάτων” στο Άλσος ολοκληρώνεται το Φεστιβάλ “Μίκης Θεοδωράκης” του Δήμου Νέας Σμύρνης για τα 100 χρόνια του κορυφαίου δημιουργού.
Μετά από τρεις επιτυχημένες συναυλίες στην Νέα Σμύρνη, πόλη που αγάπησε κι έζησε τα πιο δημιουργικά χρόνια του ο συνθέτης, το Φεστιβάλ κλείνει τον κύκλο του με την ταινία που σκιαγραφεί την δημιουργική πορεία του Μίκη.
Οι θεατές θα έχουν την ευκαιρία να παρακολουθήσουν τα μουσικά βήματα του συνθέτη αλλά και τους δημοκρατικούς αγώνες του από την δεκαετία του ’50, όπου σμίγει την ποίηση με την μουσική και γράφει τα λαϊκά ορατόρια. Στην ταινία εξιστορείται η πορεία του Μίκη από τις φυλακίσεις και τις εξορίες την περίοδο της δικτατορίας και φθάνει την μουσική του μέχρι το σήμερα.
Σενάριο – σκηνοθεσία: Γιάννης Κατωμερής
Παίζουν: Γιάννης Μπέζος και κατά σειρά εμφανίσεως οι Δ. Πετρόπουλος, Ian Roberson, Θ. Αργυρίου, Α. Μανουρά, Ε. Τσαμποδήμου, Α. Υψηλάντη, Λ. Μανανάς, Ε. Κατωμερή.
Ειδικές συμμετοχές: Έλλη Πασπαλα – μοιρολόι, και Κ. Κερβανίδου – χορογραφία, χορός.

Ώρα έναρξης: 21:00
Είσοδος ελεύθερη

48 ΩΡΕΣ LIVE PARTY
2025-09-24 21:00 - 23:00
Ώρα έναρξης: 21:00
Είσοδος ελεύθερη

ΚΩΣΤΗΣ ΜΑΡΑΒΕΓΙΑΣ
2025-09-23 21:00 - 23:00
Καλοκαίρι χωρίς συναυλία του Κωστή Μαραβέγια δεν γίνεται !
Φέρτε την καλοκαιρινή σας διάθεση και ελάτε να “Ξεδιψάσουμε με αστέρια, Χορεύοντας
στα κύματα” με όλα τα αγαπημένα του Summer Hits !
Πάντα με τη θετική του ενέργεια, με το καινούργιο του τραγούδι “Πρωτομαγιά στις 3” και το πηγαίο του χαμόγελο, μοιράζεται μαζί μας όλα τα αγαπημένα μας από τη δισκογραφία του τραγούδια – και όχι μόνο – και μας προσκαλεί να χορέψουμε και να τραγουδήσουμε σε ένα καλοκαιρινό πάρτι που θα μας μείνει αξέχαστο.

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

ΠΡΟΒΟΛΗ ΤΑΙΝΙΑΣ ΓΙΑ ΤΟΝ ΜΙΚΗ ΘΕΟΔΩΡΑΚΗ ΣΤΟ ΑΛΣΟΣ
2025-09-22 21:00 - 23:00
Η ταινία “Μίκης Θεοδωράκης – Ιχνογραφώντας τα νεανικά χρόνια του Συνθέτη (1925-1950)” προβάλλεται την Δευτέρα 22 Σεπτεμβρίου στο Άλσος στο πλαίσιο του Φεστιβάλ “Μίκης Θεοδωράκης” του Δήμου Νέας Σμύρνης για τα 100 χρόνια του κορυφαίου δημιουργού.
Η ταινία ταξιδεύει τον θεατή στην Ελλάδα του Μεσοπολέμου, αφουγκράζεται τον Μίκη να πολεμά τον κατακτητή την περίοδο της Κατοχής και τον συναντά στους τόπους εξορίας και βασανισμού του μέχρι το 1950, όπου ελεύθερος για πρώτη φορά μετά από χρόνια μετουσιώνει τις μνήμες του σε μουσική.
Το σενάριο και η σκηνοθεσία είναι του Γιάννη Κατωμερή.
Παίζουν: Λ. Μανανάς στο ρόλο του νεαρού Μίκη, Ε. Κατωμερή στο ρόλο της Μυρτούς και Λ. Βαρδαρός στο ρόλο του πατέρα του Μίκη, Γ. Θεοδωράκη.
Εμφανίζονται θεατρικές ομάδες και σχήματα από την Πάτρα και την Κέα.
Ώρα έναρξης: 21:00
Είσοδος ελεύθερη

ΣΟΦΟΚΛΗ ΑΝΤΙΓΟΝΗ
2025-09-21 21:00 - 23:00
O Θέμης Μουμουλίδης επιστρέφει για τρίτη φορά στην Αντιγόνη, την κορυφαία τραγωδία του Σοφοκλή, και σε μια από τις συναρπα-στικότερες ηρωίδες στην ιστορία της δυτικής δραματουργίας.
Μαζί του ένα σύνολο εξαιρετικών ηθοποιών με την Λένα Παπαληγούρα στον ρόλο της Αντιγόνης και τον Μελέτη Ηλία στον ρόλο του Κρέοντα.
Ο πόλεμος τελείωσε. Οι νεκροί περισυλ-λέγονται κάτω από το σκληρό φως των προβολέων.
Το πεδίο της μάχης μεταφέρεται στα γυαλισμένα γραφεία των σύγχρονων κέντρων λήψης αποφάσεων. Ο σκληρός, ενισχυμένος ήχος του σήμερα και η εύθραυστη ανάσα της ζωντανής φωνής, τα ατσαλάκωτα κοστούμια και τα ράκη, τα μηχανοποιημένα και τα βεβηλωμένα σώματα συνθέτουν έναν κόσμο όπου οι συγκρούσεις οξύνονται και οι αντιθέσεις βαθαίνουν.

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

ΗΜΕΡΑ ΥΙΟΘΕΣΙΑΣ ΑΔΕΣΠΟΤΩΝ
2025-09-21 10:00 - 14:00
Ημέρα Υιοθεσίας αδέσποτων ζώων διοργανώνει ο Δήμος Νέας Σμύρνης την Κυριακή 21 Σεπτεμβρίου. Η δράση πραγματοποιείται σε συνεργασία με τον Δήμο Παλαιού Φαλήρου και την βοήθεια του Σωματείου Φιλοζωική & Περιβαλλοντική Δράση Εθελοντών Π. Φαλήρου και Νέας Σμύρνης.
Η εκδήλωση θα πραγματοποιηθεί στον Δημοτικό Πολυχώρο “Γαλαξίας” στην κεντρική Πλατεία από τις 10:00 έως τις 14:00
Το Γραφείο Αστικής Πανίδας του Δήμου Νέας Σμύρνης προσκαλεί όλους τους φιλόζωους να υιοθετήσουν υπεύθυνα γατάκια και σκυλάκια και να λάβουν χρήσιμες συμβουλές για την ευζωία των τετράποδων φίλων μας.
Σας περιμένουμε !

KLAVDIA
2025-09-20 21:00 - 23:00
Η Klavdia που πριν από λίγο καιρό γοήτευσε μουσικά την Ευρώπη και κατέκτησε την 6η θέση στη φετινή Eurovision, την υψηλότερη της χώρας μας εδώ και 12 χρόνια, θα χαρίσει ένα «μαγικό» βράδυ, στο Άλσος της Νέας Σμύρνης.
Η καλλιτέχνιδα με την Ποντιακή καταγωγή, ξεδίπλωσε το μεγάλο της ερμηνευτικό ταλέντο από μικρή ηλικία, παίρνοντας μέρος στο “The Voice of Greece”, όπου έφτασε στον τελικό.
Τα επόμενα χρόνια συνέχισε να μαγεύει με ζωντανές εμφανίσεις. Μεταξύ άλλων, εμφανίστηκε στο πλευρό του σπουδαίου Διονύση Σαββόπουλου, στα Mad Video Music Awards μαζί με τον Κωνσταντίνο Αργυρό και τον Ματθαίο Τσαχουρίδη και σε συναυλίες με τον Γιώργο Σαμπάνη.
Με τη σαγηνευτική φωνή της, τις δισκογραφικές επιτυχίες που της έχουν γράψει οι Arcade και πολλά αγαπημένα τραγούδια, η Klavdia υπόσχεται να μας ταξιδέψει στη μουσική και στο συναίσθημα.

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

ο ΦΙΑΚΑΣ
2025-09-19 21:00 - 23:00
Ο “Φιάκας” είναι μια καυστική κωμωδία ηθών με γνήσιο λαϊκό χιούμορ. Το έργο αποτελεί ένα από τα πιο σπουδαία δείγματα της ελληνικής θεατρικής δραματουργίας.
Στην Κωνσταντινούπολη του 1870 ο Χαρίλαος Πλουτίδης ή Χαράλαμπος Πεταλούδης ή Φιάκας, ένας απατεώνας καταχρεωμένος και κυνηγημένος από δανειστές κι εμπόρους, υποδύεται τον γόνο αριστοκρατικής οικογένειας για να κερδίσει την Ευανθία και να καρπωθεί την προίκα της.
Η Ευανθία συνεπαρμένη από τα μυθιστο-ρήματα της εποχής με πρωταγωνιστές πρίγκιπες και βαρόνους γοητεύεται από τους φανταστικούς τίτλους ευγενείας του αγαπη-μένου της κι εύκολα πέφτει στην παγίδα του.
Οι ξεκαρδιστικές καταστάσεις κορυφώνονται όταν για να μην αποκαλυφθεί η ταυτότητά του, ο Φιάκας σκαρφίζεται ότι στην πραγματικότητα είναι ένας Γερμανός Βαρόνος που βρίσκεται «incognito» στην Πόλη…

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

H MΙΚΡΑΣΙΑ ΤΩΝ ΑΡΜΕΝΙΩΝ
2025-09-18 21:00 - 23:00
ΣΤΕΦΑΝΟΣ ΔΕΚΕΡΙΑΝ -ΒΑΣΙΑ ΖΗΛΟΥ – ΜΑΡΙΑ ΚΑΝΕΛΟΠΟΥΛΟΥ
Ο Συνθέτης Στέφανος Δεκεριάν, με αφορμή την επέτειο των 110 χρόνων της πρώτης γενοκτονίας του 20ου αιώνα, των Αρμενίων, παρουσιάζει μια επιλεγμένη ανθολογία από παραδοσιακά και έντεχνα τραγούδια της Αρμενίας, καθώς επίσης παραδοσιακά Σμυρναίικα, αλλά και σύγχρονα τραγούδια Ελλήνων συνθετών, με αναφορές στη Μικρασιατική καταστροφή.
Συντελεστές:
Ερμηνεία: Βάσια Ζήλου, Μαρία Κανελλοπούλου
Μουσικοί:
Πιάνο, φωνή: Στέφανος Δεκεριάν
Βιολί: Οδυσσέας Ζαφειρόπουλος
Κόντρα – μπάσο: Βαγγέλης Ζωγράφος
Ούτι, λαούτο: Γιώργος Παππάς
Duduk, πνευστά: Βαχάν Γκαλστιάν
Απόδοση ποίησης – κειμένων: Ο ηθοποιός Δημήτρης Παπαγιάννης
Η συναυλία τελεί υπό την υποστήριξη και την αιγίδα της πρεσβείας της δημοκρατίας της Αρμενίας.
ΕΙΣΟΔΟΣ ΕΛΕΥΘΕΡΗ

ΣΟΦΟΚΛΗ ΦΙΛΟΚΤΗΤΗΣ
2025-09-17 21:00 - 23:00
Στον Φιλοκτήτη, ο Σοφοκλής δραματοποιεί μια επιχείρηση απάτης, την οποία οργανώνει ο Οδυσσέας και αναλαμβάνει να εκτελέσει ο Νεοπτόλεμος, ο νεαρός γιος του Αχιλλέα.
Οι δύο άνδρες καταφθάνουν στην ακατοίκητη Λήμνο, στην άκρη, στην εσχατιά του Κόσμου, εκεί όπου οι Αχαιοί είχαν εγκαταλείψει για δέκα χρόνια τον Φιλοκτήτη πληγωμένο από µία αγιάτρευτη πληγή. Αποστολή τους είναι να κλέψουν το περίφημο τόξο του, γιατί χωρίς αυτό είναι αδύνατη η άλωση της Τροίας.
Ο μύθος αντανακλάται στο σήμερα.
Δύο εκπρόσωποι της παλαιάς γενιάς. Ο ένας, εκτός κόσμου αποκλεισμένος, πιστός στις έννοιες της Ουτοπίας και του Επιθυμητού και ο άλλος, μέσα στον κόσμο προσκολλημένος, πιστός στις έννοιες του Ρεαλισμού και του Πολιτικού Εφικτού. O καθένας µε τον τρόπο του προσπαθεί να πάρει µε το μέρος του έναν εκπρόσωπο της νεότερης γενιάς.
Ποιος θα τον κερδίσει; Ο ένας ή ο άλλος;
Ή μήπως… κανένας απ’ τους δύο;
Ερμηνεία:
ΓΙΩΡΓΟΣ ΚΙΜΟΥΛΗΣ
ΔΗΜΗΤΡΗΣ ΓΚΟΤΣΟΠΟΥΛΟΣ
ΘΟΔΩΡΗΣ ΚΑΤΣΑΦΑΔΟΣ

Το αντίτιμο είναι 8 ευρώ.
ΕΙΣΙΤΗΡΙΑ MORE.COM

ΙΩΝΙΚΕΣ ΓΙΟΡΤΕΣ 2025:ΕΥΑΝΘΙΑ ΡΕΜΠΟΥΤΣΙΚΑ
2025-09-16 21:00 - 23:00
Με το χαρακτηριστικό της βιολί να γίνεται προέκταση της ψυχής της, την αέρινη παρουσία της επί σκηνής και την ανεξάντλητη ενέργειά της, η Ευανθία Ρεμπούτσικα προσκαλεί το κοινό σε ένα μαγευτικό μουσικό ταξίδι. Ένα ταξίδι γεμάτο χρώματα, συναισθήματα και αναμνήσεις, που ξεδιπλώνεται μέσα από τις πολυβραβευμένες κινηματογραφικές της συνθέσεις και τη δισκογραφία της.
Από τα αρώματα της «Πολίτικης Κουζίνας» και τη νοσταλγική αύρα του «Νοτιά», έως την αφήγηση του «Babam ve Oğlum», και από τη λυρικότητα της «Φωνής του Αιγαίου» έως τις «Μη Χαμένες Πατρίδες», η μουσική της γίνεται γέφυρα που ενώνει πολιτισμούς, μνήμες και εποχές.
Πλαισιωμένη από την εξαιρετική της ομάδα μουσικών και κάτω από τον έναστρο καλοκαιρινό ουρανό, η Ευανθία δημιουργεί έναν ζωντανό μουσικό κόσμο που συνεπαίρνει το κοινό. Με κάθε νότα, αφηγείται ιστορίες, ξυπνά συναισθήματα και χαρίζει μια ανεπανάληπτη εμπειρία, μια βραδιά όπου η μουσική αγγίζει την ψυχή και μένει αξέχαστη.
Το αντίτιμο είναι 8 ευρώ.

ΕΙΣΙΤΗΡΙΑ MORE.COM

ΙΩΝΙΚΕΣ ΓΙΟΡΤΕΣ 2025: 170 ΤΕΤΡΑΓΩΝΙΚΑ
2025-09-15 21:00 - 23:00
Σε μια μικρή επαρχιακή πόλη της Ελλάδας, ο θάνατος του πατέρα ξαναφέρνει κάτω από την ίδια στέγη δύο αδερφές που έμεναν μακριά.
Σκληρές αντιθέσεις και διαφωνίες δημιουργούν μια έκρυθμη κατάσταση ανάμεσα στη μικρή εγκυμονούσα αδερφή, τον σύντροφό της και τη μεγάλη αδερφή, η οποία επιστρέφει στο σπίτι
μετά από πολυετή απουσία με σκοπό να το πουλήσει. Μια απογευματινή επίσκεψη – βόμβα, θα φέρει αντιμέτωπους όλους τους αντιήρωές μας με το παρελθόν, το παρόν και κυρίως το μέλλον τους, και θα εκτροχιάσει με κωμικό και απρόσμενο τρόπο την ήδη ασταθή πορεία τους.
Κρυμμένα μυστικά, απανωτές ανατροπές και εκκωφαντικές αποκαλύψεις συνθέτουν έναν οικογενειακό συναισθηματικό ντέρμπυ κορυφής, σε ένα «ρινγκ» 170 τετραγωνικών μέτρων.
Πόσα νομίζεις ότι ξέρεις για τους πιο κοντινούς σου ανθρώπους; Ποιος θα μείνει όρθιος στο τέλος;

Το αντίτιμο είναι 8 ευρώ.

ΕΙΣΙΤΗΡΙΑ MORE.COM

ΙΩΝΙΚΕΣ ΓΙΟΡΤΕΣ 2025:ΑΦΙΕΡΩΜΑ ΣΤΗ ΜΙΚΡΑΣΙΑ
2025-09-14 21:00 - 23:00
Ένα αφιέρωμα στη Μικρασιατική Καταστροφή που ζωντανεύει μέσα από τη μουσική τις μνήμες της προσφυγιάς, του ξεριζωμού και της χαμένης πατρίδας.
Τραγούδια για την Μικρά Ασία και σύγχρονες μελωδίες υφαίνουν ένα συγκινητικό μουσικό ταξίδι, τιμώντας τους ανθρώπους που άφησαν πίσω τους τη γη τους αλλά κράτησαν την
ψυχή και τον πολιτισμό τους ζωντανό.

Συντελεστές:
Τραγούδι: Παντελής Θαλασσινός, Παύλος Καρποδίνης
Μουσικοί:
Ενορχηστρώσεις, πλήκτρα: Άκης Μουχλιανίτης
Μπάσο: Φώτης Αποστολάρας
Μπουζούκι: Θάνος Θεοδωρόπουλος
Κιθάρες: Βασίλης Χατζηλούκας
Τύμπανα- κρουστά: Άγγελος Κουσάκης
ΕΙΣΟΔΟΣ ΕΛΕΥΘΕΡΗ

ΣΤΗΝ ΚΕΝΤΡΙΚΗ ΠΛΑΤΕΙΑ Η ΤΕΛΕΥΤΑΙΑ ΣΥΝΑΥΛΙΑ ΓΙΑ ΤΟΝ ΜΙΚΗ
2025-09-12 21:00 - 23:00
Ο συναυλιακός κύκλος του Φεστιβάλ “Μίκης Θεοδωράκης” του Δήμου Νέας Σμύρνης κλείνει την Παρασκευή 12 Σεπτεμβρίου με την μεγάλη συναυλία στην Κεντρική Πλατεία υπό τον τίτλο “Μια βραδιά για τον Μίκη”
Το παρόν θα δώσουν η ιέρεια του Μίκη, Μαρία Φαραντούρη, που έδωσε έδωσε φωνή και χρώμα και ταύτισε την παρουσία της με το έργο του μεγάλη συνθέτη με τρόπο εμβληματικό.
Μαζί της, ο Μανώλης Μητσιάς, που έβαλε την δική του σφραγίδα με το ήθος, το ύφος και την σπουδαία φωνή του και ο Βασίλης Λέκκας με τον δυναμικό λυρισμό της ερμηνείας του. Επίσης συμμετέχουν η Αγγελική Τουμπανάκη, ο Κώστας Τριανταφυλλίδης και η Ελένη Καρτελιά. Όλοι μαζί θα μας “περπατήσουν” και θα μας “σηκώσουν λίγο ψηλότερα” ερμηνεύοντας τα μεγάλα έργα του κορυφαίου συνθέτη.

Ώρα έναρξης: 21:00
Είσοδος ελεύθερη.
